《杂感三首 其二》
清代·王昊

云旗金甲驻沙滩，横海楼船旧筑坛。王浚举帆风正急，孙恩归岛水犹寒。

由来北府屯原重，自古长江守独难。浮玉山头兵十万，帐中好把阵图看。

作者简介：（1627—1679）清江苏太仓人，字惟夏。康熙间举鸿博，授内阁中书。工诗，与黄与坚等称娄东十子。吴伟业誉为天下无双。有《当恕斋偶笔》、《硕园集》。